laion/Wikipedia-Exotic huggingface dataset:
პარაგუანის ნახევარკუნძული

პარაგუანის ნახევარკუნძული (ესპ. Península de Paraguaná) — ნახევარკუნძული ვენესუელაში, მდებარეობს ფალკონის შტატის ჩრდილოეთ ნაწილში, შეჭრილია კარიბის ზღვაში. ფართობი შეადგენს 3 405 კმ²-ს. მისგან 27 კმ-ით ჩრდილოეთით მდებარეობს კუნძული არუბა, ოდნავ მოშორებით კი ბონერი და კურასაო. შტატის დარჩენილ ნაწილთან ნახევარკუნძული შეერთებულია მედანოსის ბუნებრივი ყელით. პარაგუანის მთავარი ქალაქია პუნტო-ფიხო, სადაც განლაგებულია ორი ნავთობგადამამუშავებელი ქარხანა. იმის გამო, რომ ნახევარკუნძული თითქმის მთლიანად წყლითაა შემოსაზღვრული, ხშირად მას კუნძულად მოიხსენიებენ და ქარქვეშა ანტილების შემადგენელ ნაწილად მიიჩნევენ. ნახევარკუნძული ერთ-ერთი ვენესუელის ერთ-ერთი ყველაზე მშრალი რეგიონია, 340,2 მმ საშუალო წლიური ნალექებით, რაც მაქსიმუმს ნოემბერში აღწევს (83,5 მმ). საშუალო ტემპერატურა 28 - 34 °C- შორის მერყეობს. ვიკისაწყობში არის გვერდი თემაზე: პარაგუანის ნახევარკუნძული პარაგუანის ნახევარკუნძულის ფოტოები. გეოლოგიური მიმოხილვა
ანგორული თხა

ანგორული თხა — ძველი სამატყლე ჯიშის თხა. ზოგიერთი ცნობით, მისი სამშობლოა სამხრეთ შუამდინარეთის უძველესი ქვეყნები. შუა საუკუნებში ანგორული თხა გავრცელებულია თურქეთში, ანგორის (ახლანდელი ანკარის) პროვინციაში, საიდანაც წარმოდგა ჯიშის სახელწოდება. XIX საუკუნეში ანგორული თხა მოაშენეს აშშ-ში, აფრიკასა და ავსტრალიაში. ცუდი აკლიმატიზაციის გამო დასავლეთ ევროპაში მისი მოშენების ცდა უშედეგოდ დამთავრდა. ბოტის ცოცხალი მასა 50-55 კგ, დედალი თხისა 32-36 კგ. ანგორული თხის მატყლის ერთგვაროვანია, ნახევრად წმინდა, თეთრი, ძლიერ მბზინვარე. ბეწვი სისხოთი 44-46-ე ხარისხისაა, სიგრძით 25 სმ-ს აღემატება. ბოტის ნაპარსი 5-7 კგ. დედალი თხისა — 2,2-4 კგ. სუფთა მატყლის გამოსავალია 65-75%. მატყლისაგან ამზადებენ უმაღლესი ხარისხის ფარდაგებს, ტრიკოტაჟს, ხალიჩებს, პლუშს და სხვა. ანგორული თხას იყენებენ უხეშმატყლიანი თხის ჯიშის გასაუმჯობესებლად. ნაჯვარი თხის მატყლი ერთგვაროვანი და ნახევრად წმინდა. ანგორული თხის მოშენებას მისდევენ ამიერკავკასიაში, შუა აზიაში, ნაწილობრივ ყაზახეთსა და ჩრდილოეთ კავკასიის სტეპის რაიონებში. ანგორული თხის მონაწილეობით გამოყვანილია საბჭოთა სამატყლე ჯიშის თხა. ქართული საბჭოთა ენციკლოპედია, ტ. 1, თბ., 1975. — გვ. 440.
მარგო ბენასერაფი

მარგო ბენასერაფი (ესპ. Margot Benacerraf; დ. 14 აგვისტო, 1926, კარაკასი, ვენესუელა) — ვენესუელელი რეჟისორი. მარგო ბენასერაფი დაიბადა ვენესუელის დედაქალაქ კარაკასში. გადაღებული აქვს ორი ცნობილი კინოფილმი: „რევერონი“ და „არაია“. პირველი ფილმი ეხება ვენესუელელი მხატვრის არმანდო რევერონის ცხოვრებას. მეორე ფილმი დოკუმენტური ხასიათისაა, რომელშიც გაშუქებულია ვენესუელაში მცხოვრები საზოგადოების სოციალური მდგომარეობა. ამ უკანასკნელმა საერთაშორისო აღიარება მოიპოვა. მარგო ბენასერაფი არის ვენესუელის კინემატოგრაფიის მნიშვნელოვანი წარმომადგენელი. 1966 წელს მან დააფუძნა ფილმების ეროვნული არქივი, რომელსაც სამი წელი ხელმძღვანელობდა. მისი ფილმი „არაია“ შეყვანილი იყო კანის კინოფესტივალზე 1959 წელს. მარგო ბენასერაფს მინიჭებული აქვს ფილმების ეროვნული პრემია (1995), ანდრეს ბელოს ორდენი (ორჯერ), ლიბერტადორის ორდენი, სიმონ ბოლივარის ორდენი და სხვა. მარგო ბენასერაფი კინოფილმების ინტერნეტ-მონაცემთა ბაზაში ინტერვიუ მარგო ბენასერაფთან
ანდარაზანის ქედი

ანდარაზანის ქედი — ქედი საქართველოში, კახეთის მხარის თელავის მუნიციპალიტეტში. კახეთის კავკასიონის სამხრეთი განშტოება, მდინარეების ლოპოტისა და დიდხევის წყალგამყოფი ქედი. ქედის ჩრდილოეთ ნაწილში აღმართულია მწვერვალი დიდი ანდარაზანი (სიმაღლე 3039 მ), სამხრეთით — მწვერვალი პატარა ანდარაზანი (სიმაღლე 2348 მ). ქედი ძირითადად აგებულია ქვედაიურული თიხაფიქლებით. თხემურ ზონაში სუბალპური და ალპური მდელოებია, ქვევით — წიფლის ტყე. ენციკლოპედია „საქართველო“, ტ. 1, თბ., 1997. — გვ. 147. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 19.
საპირო

საპირო — ძველ საქართველოში საგანგებო ქონებრივი საზღაური, რომელსაც მესისხლეთა დაზავებისას დამნაშავე შერიგების პირობების განსამტკიცებლად „სისხლის“ გადახდამდე აძლევდა დაზარალებულს. საპირო გვხვდება ბაგრატ კურაპალატის სამართლსა (მმ. 112, 159-60) და ე. წ. „სასიხლო სიგელებში“ (მათ უმრავლესობაში ტერმინ „საპიროს“ ნაცვლად იხმარება მისი სინონიმი „საზაო“). იგი მესისხლეთა „შესამყრელოდ“ მიიჩნეოდა და, ისევე როგორც სანახშირო არ შედიოდა „სისხლის“ ანგარიშში — მისი წინაგასაძღუანებელი საზღაური იყო. საპიროს ოდენობა დანაშაულის სიმძიმისა და დაზარალებულის სოციალური-წოდებრივი მდგომარეობის მიხედვით განისაზღვრებოდა. დოლიძე ი., ძველი ქართულ სამართალი, თბ., 1953, ქართული სამართლის ძეგლები, ი. დოლიძის გამოც., ტ. 1, თბ., 1963; ფუტკარაძე ი., ქართული საბჭოთა ენციკლოპედია, ტ. 9, თბ., 1985. — გვ. 94.
ანდაქი (მრავალმნიშვნელოვანი)

საკუთარი სახელი ანდაქი შეიძლება აღნიშნავდეს: ანდაქი — მდინარე დუშეთის მუნიციპალიტეტში ანდაქი — სოფელი დუშეთის მუნიციპალიტეტში ანდაქის უღელტეხილი — უღელტეხილი კავკასიონის მთავარ ქედზე
ფინა ტორესი

ფინა ტორესი (ესპ. Fina Torres; დ. 9 ოქტომბერი, 1951) — ვენესუელელი კინორეჟისორი. ფინა ტორესი დაიბადა ქალაქ კარაკასში. ვენესუელაში შეისწავლა ფოტოგრაფია, დიზაინი და ჟურნალისტიკა. შემდეგ საცხოვრებლად პარიზში გადავიდა, სადაც სწავლობდა კინემატოგრაფიის ინსტიტუტში (IDHEC). ინსტიტუტის დამთავრების შემდეგ მუშაობდა რედაქტორად, ოპერატორად და სცენარისტად. 1985 წელს გადაიღო კინოფილმი „ორიანა“, რომელმაც 1985 წლის კანის კინოფესტივალზე ჯილდოები დაიმსახურა. 2000 წელს გადაიღო ფილმი „ქალი ზემოდან“, სადაც მთავარი როლი შეასრულა პენელოპე კრუსმა. სცენარი დაწერა ფილმისთვის „პრადა და გრძნობები“. ფინა ტორესი მექსიკასა და აშშ-ში ცხოვრობს, სადაც ფილმებზე მუშაობას განაგრძობს. ამჟამად ცხოვრობს ლოს-ანჯელესში. ფინა ტორესი კინოფილმების ინტერნეტ-მონაცემთა ბაზაში Interview for the Newspaper El Universal (ესპანური)
კონრად ადენაუერი

კონრად ადენაუერი (გერმ. Konrad Hermann Joseph Adenauer; დ. 5 იანვარი, 1876, კელნი ― გ. 19 აპრილი, 1967, რენდორფი, ბონის მახლობლად) — გერმანიის სახელმწიფო მოღვაწე, განათლებით იურისტი, გერმანიის ფედერაციულ რესპუბლიკაის პირველი ბუნდესკანცლერი. 1917-33 წლებში იყო კელნის ობერბურგომისტრი, 1920–1932 — პრუსიის სახელმწიფო საბჭოს თავმჯდომარე, კათოლიკური პარტია „ცენტრის“ ერთ-ერთი ლიდერი. 1933 წელს თანამდებობიდან გადაყენებულ იქნა ნაცისტური მთავრობის მიერ. შემდგომი პერიოდი გაატარა კათოლიკურ მონასტერში. II მსოფლიო ომის დასრულების შემდეგ დაუბრუნდა პოლიტიკურ მოღვაწეობას. ქრისტიანულ-დემოკრატიული კავშირის პარტიის დამაარსებელი და მისი თავმჯდომარე 1950–1966 წლებში. აქტიურად მონაწილეობდა დასავლეთ გერმანიის სახელმწიფოს (გფრ) ჩამოყალიბებასა და მისი კონსტიტუციის შემუშავებაში. ადენაუერი მჭიდროდ იყო დაკავშირებული გერმანიისა და უცხოეთის მონოპოლიებთან. 1949–1963 იყო ბუნდესკანცლერი, ერთდროულად 1951–1955 საგარეო საქმეთა მინისტრი. 1955 ეწვია სსრ კავშირს. ამ ვიზიტს მოჰყვა დიპლომატიური ურთიერთობის დამყარება სსრკ-სა და გფრ-ს შორის. ადენაუერის მთავრობამ ხელი მოაწერა პარიზის შეთანხმებას (1954). ამ მთავრობის პოლიტიკამ ხელი შეუწყო გფრ-ის ეკონომიკური და სამხედრო ძლიერების აღორძინებას. ადენაუერის ინიციატივით აიკრძალა გერმანიის კომუნისტური პარტიის (1956) საქმიანობა. ადენაუერის მთავრობა ესწრაფოდა II მსოფლიო ომის შემდგომ ევროპაში დადგენილი საზღვრების გადასინჯვას, ერთიანი გერმანიის სახელმწიფოს აღდგენას 1937 საზღვრებში. აშშ-ის პოლიტიკურ წრეებთან ერთად მომხრე იყო „ძალის პოლიტიკის“ გატარებისა სსრკ-სა და სოციალისტური ბლოკის სხვა სახელმწიფოების მიმართ. მისი თაოსნობით 1958 ბუნდესტაგმა მიიღო გადაწყვეტილება, რომელიც გფრ-ის მთავრობას ანიჭებს უფლებას აღჭურვოს ბუნდესვერი ატომური და რაკეტული იარაღით. ქართული საბჭოთა ენციკლოპედია, ტ. 1, თბ., 1975. — გვ. 88. ვიკისაწყობში არის გვერდი თემაზე: კონრად ადენაუერი
რანდი

რანდი (ან რენდი) — ფულის ერთეული სამხრეთ აფრიკის რესპუბლიკაში. გრაფიკული სიმბოლო «R» რანდი შედგება 100 ცენტისგან. ISO 4217 კოდი — ZAR რანდი ასევე ფულის ერთეულია შემდეგ სახელმწიფოებში:  ნამიბია 1993 წლამდე  ესვატინი  ლესოთო რანდი მიმოქცევაში შევიდა 1961 წელს სამხრეთ აფრიკის რესპუბლიკის ჩამოყალიბებასთან ერთად. მან შეცვალა სამხრეთ აფრიკული ფუნტი. 1961 წელს გამოშვებული იქნა მონეტები ნომინალით ½, 1, 2½, 5, 10, 20 და 50 ცენტი. 1965 წელს 2 ½ ცენტის მონეტა შეიცვალა 2 ცენტის ნომინალის მონეტით. ნახევარ ცენტიანი მონეტა ბოლოს მოჭრილი იქნა 1973 წელს. მონეტა 1 რანდი მიმოქცევაში შევიდა 1977 წელს, 1989 - 1990 წლებში გამოჩნდა 2 და 5 რანდის ნომინალის მონეტები. მონეტები 1 და 2 ცენტი ინფლაციის შედეგად მიმოქცევიდან ამოიღეს 2002 წელს. 2004 წლის აგვისტოში გამოშვებული იქნა ახალი მონეტა ნომინალით 5 რანდი. ბანკნოტების პირველი სერია გამოშვებული იქნა 1961 წელს ნომინალით 1, 2, 10 და 20 რანდი. რანდი დიზაინით და ფერით ჰგავდა მის წინამორბედს სამხრეთ აფრიკულ ფუნტს, რადგან გაადვილებული ყოფილიყო ახალ ვალუტაზე გადასვლა. რანდზე გამოსახული იყო კეიპტაუნის დამაარსებლის იან ვან რიბეეკის პორტრეტი. ისევე როგორც ბოლო სამხრეთ აფრიკული ფუნტის ბანკნოტები, რანდიც იბეჭდებოდა ორი ვარიანტით: ერთ შემთხვევაში წარწერა თავიდან იწყებოდა ინგლისურად, შემდეგ აფრიკაანსით, ხოლო მეორე ვარიანტში პირიქით. ეს პრაქტიკა გაგრძელდა 1966 წლის ბანკნოტების სერიაშიც. 1978 წლის სერია შედგებოდა ბანკნოტებისგან ნომინალით 2, 5 და 10 რანდი. ბანკნოტები 20 და 50 რანდი შემოიღეს მხოლოდ 1984 წელს. ამ სერიამ განიცადა ყველაზე დიდი რაოდენობის ცვლილებები. 2, 10 და 50 რანდზე აფრიკაანსი გახდა პირველი ენა, ამავე დროს ინგლისური რჩებოდა პირველ ენად 5 და 20 რანდზე. 1990 წელს ბანკნოტების დიზაინი შეიცვალა: ავერსზე გაჩნდა აფრიკის «დიდ ხუთეულში» შემავალი ცხოველების გამოსახულება. 1994 წელს მიმოქცევაში შევიდა ბანკნოტები ნომინლით 100 და 200 რანდი. მსოფლიოს ვალუტები "სარ"-ის ვალუტა დაარქივებული 2011-09-13 საიტზე Wayback Machine.
ნუსრატ ბჰუტო

ნუსრატ ბჰუტო (ურდუ بیگم نصرت بھٹو, 23 მარტი, 1929 – 23 ოქტომბერი, 2011) — პაკისტანელი პოლიტიკოსი, პაკისტანის პირველი ლედი, ქვეყნის ექს-მეთაურის, ზულფიკარ ალი ბჰუტოს ქვრივი. პაკისტანის სახალხო პარტიის მეორე თავმჯდომარე 1979-1983 წწ. პაკისტანის პრემიერ-მინისტრის, ბენაზირ ბჰუტოს დედა.. გარდაიცვალა 2011 წლის 23 ოქტომბერს არაბთა გაერთიანებული საამიროების დედაქალაქ დუბაიში. Begum Nusrat Bhutto დაარქივებული 2019-12-07 საიტზე Wayback Machine. ↑ Begum Nusrat Bhutto. დაარქივებულია ორიგინალიდან — 2007-12-30. ციტირების თარიღი: 2011-10-24. ↑ დუბაიში ბენაზირ ბხუტოს დედა გარდაიცვალა
Rocksmith

Rocksmith — მუსიკალური თამაში, რომელიც შექმნა Ubisoft San Francisco-მა და გამოსცა კომპანია Ubisoft-მა, 2011 წლის 18 ოქტომბერს, ჩრდილოეთ ამერიკაში, Xbox 360-სა და PlayStation 3-ის პლატფორმებისთვის. ავსტრალიასა და ევროპაში Rocksmith გამოვიდა 2012 წლის სექტემბრის თვეში, ხოლო იაპონიაში 2012 წლის ოქტომბერს. Windows-ის ვერსია გამოსცეს 2012 წლის 16 ოქტომბერს. თამაში ჰგავს Guitar Hero-ს მაგრამ განსხვავდება იმით, რომ აქ დაკვრა შეიძლება ნამდვილი გიტარით. Rocksmith-მა მიიღო დადებითი შეფასებები ვიდეო თამაშების მიმოხილველებისგან. საერთო განხილვის საიტ Metacritic-ზე თამაშის PS3-ის ვერსია ფლობს 80/100, PC ვერსია — 78/100, ხოლო X360-ის ვერსია — 77/100. ოფიციალური საიტი ოფიციალური YouTube-ის გვერდი ↑ 1.0 1.1 „Ubisoft – Rocksmith (Xbox 360)“. Ubisoft. ციტირების თარიღი: 2012-09-27. ↑ Ubisoft® Leverages Gamebryo 3D Engine for Rocksmith™. Gamebryo (20 აპრილი, 2011). ციტირების თარიღი: January 4, 2015. ↑ „Release date updates: 'Child of Eden', 'Rocksmith', 'Back to the Future: Ep 2'“. The Independent. 19 მარტი, 2011. ციტირების თარიღი: 2011-03-20. შეამოწმეთ თარიღის პარამეტრი |date=-ში (დახმარება) ↑ „Ubisoft – Rocksmith (PS3)“. Ubisoft. ციტირების თარიღი: 2012-09-27. ↑ „Rocksmith shreds down under“. ComputerAndVideoGames.com. 15 მარტი, 2012. ციტირების თარიღი: 2012-03-15. შეამოწმეთ თარიღის პარამეტრი |date=-ში (დახმარება) ↑ „digital spy – 'Rocksmith' PC release date announced“. digital spy. ციტირების თარიღი: 2012-10-01. ↑ „Ubisoft – Rocksmith (PC)“. Ubisoft. ციტირების თარიღი: 2012-09-27. ↑ ოფიციალურ საიტზე არსებული ინფორმაცია.http://rocksmith.ubi.com/rocksmith/en-US/home/ ↑ Rocksmith for PlayStation 3 Reviews, Ratings, Credits, and More. Metacritic. ციტირების თარიღი: 2013-01-28. ↑ Rocksmith for PC Reviews, Ratings, Credits, and More. Metacritic. ციტირების თარიღი: 2013-01-28. ↑ Rocksmith for Xbox 360 Reviews, Ratings, Credits, and More. Metacritic. ციტირების თარიღი: 2013-01-28.
ქართლის საპიტიახშო

ქართლის საპიტიახშო — იბერიის (ქართლი) სამეფოს დიდმოხელის — ქართლის პიტიახშის — საგამგეო ერთეული, რომელიც ძველ ქართულ წყაროებში დადასტურებულ გაჩიანის ანუ სამშვილდის საერისთავოს ტერიტორიას მოიცავდა. ქართლის პიტიახში, ფაქტობრივად, სამშვილდის ერისთავი უნდა ყოფილიყო. ეს ტერიტორია ხშირად სომხეთის სამეფოს პოლიტიკური გავლენის ქვეშ ხვდებოდა, რის გამოც მის გამგებელს სომხურ წყაროებში ხან ქართლის, ხანაც გუგართა პიტიახში ეწოდებოდა (იხ. გუგარები, გოგარენე). არსებობს მოსაზრება, რომ გუგართა საპიტიახშო (ქართლის საპიტიახშო) უნდა წარმოქმნილიყო ძვ. წ. I საუკუნეში, ტიგრან II-ის ინიციატივით, როგორც სომეხთა სამეფოს ჩრდილოეთ განაპირა ადმინისტრაციული ერთეული, რომელსაც უნდა დაეცვა სამეფოს ჩრდილოეთი საზღვრები. III-IV საუკუნეებში ჩრდილოეთისაკენ (ქართლისაკენ) სომხეთის ექსპანსიის შედეგად ფართოვდებოდა გუგართა საპიტიახშოს ტერიტორიაც. სომხეთის წყაროების მიხედვით, გუგარქი უკვე მოიცავს არა მხოლოდ დებედის ხეობას, არამედ ძველი ქართული პროვინცია გაჩიანს და მთელ გვიანდელ ზემო ქართლსაც (მესხეთს). IV საუკუნის მეორე ნახევარში გუგარეთი კვლავ ქართლს შეუერთდა და მის მმართველს ამიერიდან ეწოდებოდა ქართლის პიტიახში, რომელიც ფაქტობრივად იგივე სამშვილდის ერისთავი იყო. V საუკუნეში ცნობილი არიან ქართლის პიტიახშები არშუშა და ვარსქენი, ხოლო VI საუკუნეში — არშუშა პიტიახში. ფეოდალური ურთიერთობის განვითარების შედეგად თანდათან მოისპო ქართლის სამეფოს ძველი ადმინისტრაციული ერთეული, მათ შორის ქართლის სამეფოც. გადაგვარდა პიტიახშის ინსტიტუტიც. VIII საუკუნის 70-იან წლებში სამშვილდის მფლობელნი, ქართლის პიტიახშთა ჩამომავალნი, ფეოდალური ქართლის ჩვეულებრივი მთავრები არიან. ბერძენიშვილი დ., ნარკვევები საქართველოს ისტორიული გეოგრაფიიდან, თბ., 1979; მუსხელიშვილი დ., საქართველოს ისტორიული გეოგრაფიის ძირითადი საკიტხები, ნაწ. 1, თბ., 1977; მისივე, Из исторической географии Грузии, Тб., 1982; Marquart J., Erānshahr nach der Geographie dea Ps. Moses Xorenaeiçi, B. 1901; მუსხელიშვილი დ., ქართული საბჭოთა ენციკლოპედია, ტ. 9, თბ., 1985. — გვ. 94.
საპიტიახშო

საპიტიახშო, საპიტიახჩო — ისტორიული სოფელი ქვემო ქართლში, თრიალეთში, მდინარე ქციის მარჯვენა მხარეზე საპონაურისა და ცხვარეთის ხევების პირდაპირ სოფელი დააარსა ჯავახეთიდან ოსმალთა მიერ დევნილმა მოსახლეობამ, სახელიც ჯავახეთში მიტოვებული სოფლის მიხედვით დაერქვა. ჯავახეთის საპიტიახშო მოხსენიებულია „გურჯისტანის ვილაიეთის დიდ დავთარში“ (XVI საუკუნე). ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწ. 1-2, ტფ., 1935; ჯიქია ს., გურჯისტანის ვილაიეთის დიდი დავთარი, წგნ. 3, თბ., 1958; ქართული საბჭოთა ენციკლოპედია, ტ. 9, თბ., 1985. — გვ. 94.
ახალი დიოკნისი

ახალი დიოკნისი — სოფელი საქართველოში, მარნეულის მუნიციპალიტეტში, თამარისის თემში. სოფელი ძირითადად დასახლებულია აჭარის 1989 წლის სტიქიური უბედურების შედეგად გადმოსახლებული მოსახლეობით. 2014 წლის აღწერის მონაცემებით სოფელში ცხოვრობს 309 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
2009 DD45

2009 DD45 — ასტეროიდი აპოლონების კატეგორიიდან. ასტეროიდი აღმოაჩინეს დედამიწასთან მოახლოვების დროს, ავსტრალიაში, საიდინგ-სპრინგსის ობსერვატორიაში, 2009 წლის 27 თებერვალს. მისი დიამეტრი შეფასებულია 15-იდან 23 მ-მდე. ასტეროიდის ზომები შეესაბამება ასტეროიდისა და კომეტის ზომებს. 2009 DD45 ზომები თანხვდება ჰიპოთეზური სხეულის ზომებს, რომელმაც გამოიწვია ტუნგუსკის 1908 წლის აფეთქება. BBC News Online მიხედვით, 2009 DD45 მანძილი დედამიწიდან შეადგენდა 72000 კილომეტრს, 2009 DD45 2009 წლის 3 მარტს ასტეროიდმა დედამიწის სიახლოვეს ჩაიარა. ↑ JPL Small-Body Database Browser (2009 DD45). Jet Propulsion Laboratory (last obs. used 2009-03-06). ციტირების თარიღი: 2010-09-26. ↑ Kelly Beatty. (2009-03-01) Space Rock 2009 DD45 Buzzes Earth. Sky & Telescope. დაარქივებულია ორიგინალიდან — 2009-03-06. ციტირების თარიღი: 2009-03-04. ↑ Victoria Jaggard. (2009-03-02) Surprise Asteroid Just Buzzed Earth. National Geographic Society. ციტირების თარიღი: 2009-03-04. ↑ 4.0 4.1 „Space rock makes close approach“. BBC News Online. 2009-03-03. ციტირების თარიღი: 2009-03-03. ↑ Scientific American, May 2009 issue, listed the minimum distance as 72,200 km (p. 26)
The Sims 3 Pets

The Sims 3: Pets — მეხუთე დამატება პოპულალური თამაშის The Sims 3 სერიიდან. თამაში გამოვიდა 2011 წლის 20 ოქტომბერს, PC-ის, Mac-ის, PlayStation 3-ის, Xbox 360-ის და Nintendo 3DS-ის პლატფორმებისთვის. იგი გამოუშვა Electronic Arts-მა. დამატების მეშვეობით, მოთამაშეს შეუძლია იყოლიოს კატა, ძაღლი, ცხენი, კუ, ჩიტი, გველი და სხვა არსებები. საერთო არჩევანს ემატება ახალი ქალაქიც. დამატებულია ზოომაღაციაც. შესაძლებელია ძაღლის ან კატის გაწვრთნა, სასეირნოდ გაყვანა. შესაძლებელია ცხენის გადაადგილების საშუალებად გამოყენება, სისწრაფეში ან ხტომაში გაწვრთნა, შემდეგ კი შეჯიბრებში მონაწილეობა და ფულადი პრიზების მოგება. ოფიციალური საიტი ოფიციალური გვერდი YouTube-ზე ↑ theblackscorpion. (August 19, 2011) New Pics of Appaloosa Plains!. SimPrograms. დაარქივებულია ორიგინალიდან — მარტი 27, 2012. ციტირების თარიღი: May 1, 2012.
Gypsy Heart Tour

Gypsy Heart Tour (აგრეთვე ცნობილი როგორც „Corazón Gitano Tour“) იყო ამერიკელ მომღერალ მაილი საირუსის მესამე ტურნე. ამ ტურნეს ფარგლებში იგი ესტუმრა სამხრეთ ამერიკასა და ავსტრალიას. ტურნე მოეწყო მომღერლის მესამე ალბომის, „Can't Be Tamed“ მხარდასაჭერად. მისი დასკვნითი კონცერტები ჩატარდა მექსიკაში, პანამაში, კოსტა-რიკასა და ფილიპინებში. ტურნე დაიწყო 2011 წლის 29 აპრილს, ეკვადორში და დამთავრდა 2 ივლისს. მაილისთვის ეს ტურნე იყო პირველი, რომლითაც ის ესტუმრა აღნიშნულ ქვეყნებს. Pollstar-ის გამოკითხვაში წლის 50 ყველაზე შემოსავლიანი ტურნეს შესახებ, ამ ტურნემ #22 ადგილი დაიკავა, 25 მილიონიანი შემოსავლით. ↑ Top 50 Worldwide Tours (01/01/2011 - 06/30/2011). Pollstar. Pollstar, Inc. (July 8, 2011). დაარქივებულია ორიგინალიდან — აგვისტო 2, 2011. ციტირების თარიღი: July 15, 2011.
დენი გრინი

დენიელ (დენი) ჯ. პატრიკ გრინი (ინგლ. Daniel "Danny" J. Patrick Greene; 9 ნოემბერი, 1933 − 6 ოქტომბერი, 1977) — ირლანდიური წარმოშობის ამერიკელი განგსტერი. კლივლენდის კრიმინალური ოჯახის წევრი. 2011 წელს რეჟისორმა ჯონათან ჰენსლიმ გადაიღო კრიმინალური დრამა „ირლანდიელი“, რომელიც დენი გრინის შესახებაა. დენი გრინი: ყველაზე გავლენიანი განგსტერები, რომელთა შესახებაც არ გსმენიათ დენი გრინი დაარქივებული 2007-08-18 საიტზე Wayback Machine. Crime Library-ზე ↑ ირლანდიელი კინოფილმების ინტერნეტ-მონაცემთა ბაზაში.
კოხედესის შტატი

კოხედესი (ესპ. Estado Cojedes) — შტატი ვენესუელაში. დედაქალაქია სან-კარლოსი. მდებარეობს ცენტრალურ-დასავლეთ რეგიონში. მისი სახელი მომდინარებობს მდინარისგან, რაც ადგილობრივთა ენაზე ნიშნავს „სადაც ყველაფერი ხდება“. შტატის მთლიანი ფართობია 14 800 კმ². 2007 წლის მონაცემებით მოსახლეობა 300 300 ადამიანს შეადგენს. ეკონომიკური აქტივობის ძირითად დარგებს მიწათმოქმედება და მეცხოველეობა წარმოადგენს. მთავარი კულტურებია სიმინდი, იამი, სორგო, ბარდა, კასავა და მანგო. მეცხოველეობაში ლიდერობს მსხვილფეხა რქოსანი საქონელი და მეღორეობა. შტატის ამჟამინდელ ტერიტორიაზე, გადმოსახლდნენ ორინოკოს რეგიონში მცხოვრები ადგილობრივი ამერიკელები, მათი მთავარი მიზანი კოლონიზაცია და ტაკარიგუის ტბის გარშემო ტერიტორიებთან ვაჭრობის გაბმა იყო. 1750 წელს ესპანელმა კირილო ბაუტისტამ დააარსა დასახლება სანტა-კლარა-დე-კარამაკატე. არეალის შესახებ ერთ-ერთ პირველ მოხსენებებს 1760 წელს წერს ეპისკოპოსი მარტი. დამოუკიდებლობის შემდეგ კოხედესი შედიოდა კარაბობოს პროვინციის შემადგენლობაში. ადმინისტრაციულად შტატი იყოფა 9 მუნიციპალიტეტად: ვენესუელის შტატები Gobernación del Estado Cojedes დაარქივებული 2006-02-26 საიტზე Wayback Machine. Cojedes Virtual CojedesWeb დაარქივებული 2009-09-30 საიტზე Wayback Machine. CojedesInforma[მკვდარი ბმული] ↑ 1.0 1.1 1.2 1.3 1.4 1.5 1.6 1.7 1.8 OpenStreetMap — 2004. <a href="https://wikidata.org/wiki/Track:Q936"></a>
ქვედის ტბა

ქვედის ტბა — შეგუბებული ტბა საქართველოში, ონის მუნიციპალიტეტში. მდებარეობს მდინარე ქვედრულის ხეობაში, ზღვის დონიდან 1567 მ სიმაღლეზე. ქვედის ტბას ერთვის და შემდეგ გამოედინება მდინარე ჯეჯორის მარჯვენა შენაკადი — ქვედრულა. ზედაპირის ფართობი 0,09 კმ², საშუალო სიღრმე 8,2 მ, მაქსიმალური სიღრმე 14,5 მ. წყლის მოცულობა 710 000 მ³. წყალშემკრები აუზის ფართობი 12 კმ². გამდინარეა. აუზის რელიეფი მაღალმთიანი და საშუალომთიანია. მდინარე ქვედრულის სათავეებში გვხვდება ძველი გამყინვარების კვალი. ტბის ქვაბული გადაჭიმულია დასავლეთიდან აღმოსავლეთისაკენ. სანაპირო ხაზი სუსტად არის შეჭრილ-შემოჭრილი. სამხრეთ სანაპიროსთან არის ორი მცირე ყურე. აღმოსავლეთ ნაწილში ფსკერის გრუნტი ქვიშიანია, ხოლო დასავლეთ ნაწილში ლამიანი. საზრდოობს თოვლის, წვიმისა და მიწისქვეშა წყლით. წყლის დონე მინიმალურია ზამთრაში, მაქსიმალური — ივნისში. წყალი მტკნარია. გარშემო წიწვოვანი და შერეული ტყეა. ტბა გაჩნდა 1896 წელს კლდებოძალის მთის ჩამონგრევის შედეგად. ტბაში არის კალმახი. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 177. ↑ 2.0 2.1 Апхазава И. С. Озера Грузии, Тб., 1975 ↑ Озеро Кведи, Сванетия, Грузия | описание...
ენერჯი ინვესტი

ენერჯი ინვესტი — სააქციო საზოგადოება საქართველოში, მსხვილი საინვესტიციო კომპანია. დაფუძნდა 2004 წელს. 2005 წელს ენერჯი ინვესტმა შეიძინა რუსთავის აზოტის საწარმო. ფლობს ასევე აირტურბინულ ელექტროსადგურს, რომელიც ქალაქ გარდაბანში 2006 წელს აშენდა. ენერჯი ინვესტის ოფიციალური საიტი დაარქივებული 2013-08-26 საიტზე Wayback Machine.
რობერტა ანასტასე

რობერტა ანასტასე (რუმ. Roberta Anastase; დ. 27 მარტი, 1976) — რუმინელი პოლიტიკოსი და პირველი ქალი რუმინეთის დეპუტატთა პალატის თავმჯდომარის თანამდებობაზე. რუმინეთის დემოკრატიული ლიბერალური პარტიიის წევრი. 2011 წლის ოქტომბერში რობერტა ანასტასე ოფიციალური ვიზიტით იმყოფებოდა საქართველოში. President of the Chamber of Deputies დაარქივებული 2012-04-03 საიტზე Wayback Machine. European Parliament profile[მკვდარი ბმული] ↑ რობერტა ალმა ანასტასესი: საქართველოსა და რუმინეთს მსგავსი უპირატესობები გააჩნია
1552

ვიკისაწყობში არის გვერდი თემაზე: 1552 1552 (ათას ხუთას ორმოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა პარასკევი. ეს წელი არის XVI საუკუნის მე-6 დეკადის მე-2 წელი. 9 თებერვალი : ქალაქი ვალდივია დაარსდა ჩილეში. 15 ოქტომბერი : ივანე მრისხანემ ყაზანის სახანო დაიპყრო. ზებედე I აღმოსავლეთ საქართველოს კათოლიკოს-პატრიარქი გახდა. მთავარი სტატია: კატეგორია:დაბადებული 1552. 17 სექტემბერი : პავლე V — რომის პაპი (გ. 1621) 22 სექტემბერი : ვასილი IV — რუსეთის ცარი (გ. 1612) მთავარი სტატია: კატეგორია:გარდაცვლილი 1552. 18 აპრილი : ჯონ ლელანდი — ინგლისელი ისტორიკოსი (დ. 1502)
დელტა-ამაკურო

დელტა-ამაკუროს შტატი (ესპ. Estado Delta Amacuro) — შტატი ვენესუელაში, მდებარეობს ორინოკოს დელტაზე. ჩრდილოეთით ესაზღვრება პარიის ყურე და ატლანტის ოკეანე, სამხრეთით — ბოლივარის შტატი, აღმოსავლეთით — ატლანტის ოკეანე და გაიანა, დასავლეთით — მონაგასის შტატი. დედაქალაქია ტუკუპიტა. შტატის მთლიანი ფართობი 40 200 კმ²-ია, მოსახლეობა კი 2007 წლის მონაცემებით 152 700 ადამიანს შეადგენს. ამერიკაში ევროპელთა გამოჩენადე ამ რეგიონში ვარაოს ხალხი ცხოვრობდა. დელტისგან სიშორის წყალობით, ისინი მნიშვნელოვან დამოიკიდებლობას ინარჩუნებდნენ ჯერ ევროპელი, ხოლო შემდეგ კრეოლი კოლონიზატორებისაგან. 1498 წლის 1 აგვისტოს, დელტის სანაპიროს მოადგა ქრისტეფორე კოლუმბი, რომელიც მესამე ამერიკულ მოგზაურობაში იმყოფებოდა. ის წერდა მაკარეოს შესახებ, ხმაურის, რომელსაც იწვევდა დიდი მდინარის (ორინოკო) ოკეანესთან შერთვა. 1531 წლის ივნისიდან ამ ტერიტორიას იკვლევდა დიეგო დე ორდასი, როდესაც მან რამდენიმე გემით ორინოკოს ზედა დინებაში შეცურა. XVI საუკუნეში რეგიონში იმოგზაურა ანტონიო ბერიომ. მისი შვილი, ფერნანდო დე ბერიო კი ამ არეალში ელდორადოს საძიებელ ექსპედიციებს აწყობდა. დელტა ახალი ანდალუსიის ნაწილს წარმოადგენდა. რეგიონში მოგზაურობისას ალექსანდერ ფონ ჰუმბოლდტი წერდა, რომ ერთადერთი ადგილობრივი ხალხი მთელს პროვინციაში, რომელიც ჯერ კიდევ ინარჩუნებდა თავისუფლებას ესპანელებისაგან ვარაო იყო. როგორც ის აღნიშნავდა, ხალხის თქმით ვარაოს რაოდენობა 6 000-7 000 ადამიანს შეადგენდა, თუმცა მისი ვარაუდით რეალური რიცხვი უფრო ნაკლები იყო. ვენესუელის დამოუკიდებლობის შემდეგ, რეგიონი გაიანის პროვინციის შემადგენლობაში შევიდა. 1884 წლის 27 თებერვალს დელტა ფედერალური ტერიტორია გახდა და ის შედგებოდა მანოასა და გუსმან-ბლანკოს რაიონებისგან. ტერიტორია სულ მალე ბოლივარის შტატს მიუერთეს. 1901 წელს კი იგი კვლავ ფედერალური ტერიტორია ხდება. XX საუკუნის 30-იან წლებში რეგიონში მოდის კათოლიკე მისიონერი ბარალი და აარსებს რელიგიურ მისიებსა და სკოლებს. მანვე გამოაქვეყნა ერთ-ერთი პირველი შრომები ვარაოს ენის შესახებ. 1991 წლის 3 აგვისტოს დელტა შტატი ხდება. ბოლო დეკადაში, დელტა-ამაკუროს ნავთობის სექტორში სამუშაოს ძებნის მიზნით შეინიშნება მიგრაცია. მთავარი ეკონომიკური აქტივობებია მეთევზეობა, მესაქონლეობა, ნავთობმოპოვება და გადამუშავება. მინერალური რესურსები მოიცავს ნავთობსა და ტორფს. შეინიშნება ტურიზმის მცირე გამოვლინება. დელტა-ამაკუროს შტატი იყოფა 4 მუნიციპალიტეტად: ვენესუელის შტატები Delta Amacuro: preguntas y respuestas (información general) დაარქივებული 2011-11-23 საიტზე Wayback Machine. Estado Delta Amacuro დაარქივებული 2001-06-25 საიტზე Wayback Machine. (gobiernoenlinea). ↑ 1.0 1.1 1.2 1.3 OpenStreetMap — 2004. <a href="https://wikidata.org/wiki/Track:Q936"></a> ↑ Urs Bitterli: Die Entdeckung Amerikas (1999). p. 282 ↑ Warao studies (report in German from Tübingen University. დაარქივებულია ორიგინალიდან — 2011-11-20. ციტირების თარიღი: 2011-10-25.